Source: https://ficek.sk/vypoved-v-praci-zo-strany-zamestnanca-30143
Timestamp: 2019-09-18 01:56:46+00:00

Document:
[2019] Výpoveď v práci zo strany zamestnanca | Právna Poradňa '
Otázka: Výpoveď v práci zo strany zamestnanca
Dobrý večer, týmto sa chcem opýtať manžel chce dať výpoveď v práci dohodo. Najprv mal na dobu určitú a od min. roka 6. 2016 na dobu neurčitú a nadriadený mu nechce vyhovieť dohodou dá sa s tým niečo robiť? Ma možnosť ísť do lepšie platenej práce. A všimli sme si, že na zmluve nemá napísané na dobu neurčitú ale doba na čas NERUČIŤÝ! Je platná táto zmluva? Ako by mal postupovať, aby mohol ukončiť prac. Pomer do konca tohto mesiaca? Ďakujem.
Odpoveď: Výpoveď v práci zo strany zamestnanca
Dobrý deň, ďakujeme za Vašu otázku ku ktorej si dovoľujem zaujať nasledovný právny názor.
Dohoda o skončení pracovného pomeru je azda jedným z najjednoduchších spôsobov skončenia pracovného pomeru. Dohodou možno skončiť pracovný pomer k dohodnutému dátumu. Avšak, vzhľadom na to, že ide o dohodu, tak, ako na platnosť každej inej dohody, sa aj v tomto prípade vyžaduje súhlas oboch zmluvných strán. Ak teda zamestnávateľ nesúhlasí s návrhom na skončenie pracovného pomeru dohodou, zamestnanec ho nemôže k tomuto právnemu úkonu nijakým spôsobom donútiť.
Pokiaľ ide o formuláciu času trvania pracovného pomeru, zastávam názor, že v tomto prípade nie je právna formulácia právne významná. Dôležité je, aby bolo každému zrejmé, na akú dobu bol pracovný pomer uzatvorený. V tomto prípade sa domnievam, že takáto spĺňa podmienku určitosti právneho úkonu (právny úkon, na to aby bol platný, musí byť, okrem iného, aj určito vyjadrený, aby nevznikali pochybnosti o tom, aká bola vôľa zmluvných strán).
K ukončeniu pracovného pomeru
Ak chce Váš manžel skončiť pracovný pomer, môže tak vzhľadom na to, čo uvádzate, urobiť výpoveďou. Podľa § 61 Zákonníka práce Výpoveďou môže skončiť pracovný pomer zamestnávateľ aj zamestnanec. Výpoveď musí byť písomná a doručená, inak je neplatná. Výpoveď môže ako zamestnanec podať z akéhokoľvek dôvodu, alebo aj bez udania dôvodu.
Zamestnanec môže dať zamestnávateľovi výpoveď z akéhokoľvek dôvodu alebo bez uvedenia dôvodu. Pracovný pomer sa končí uplynutím výpovednej doby. Výpovednú dobu upravuje § 62 Zákonníka práce:
Obávam sa, že pracovný pomer nebude možné ukončiť od konca tohto mesiaca, nakoľko ak Váš manžel u zamestnávateľa pracoval najmenej rok, jeho výpovedná doba je 2 mesiace. V tomto prípade, ak by podal výpoveď v mesiaci október, výpovedná doba by začal plynúť až od prvého novembra a uplynula by (ak by bola 2 mesačná) 31 decembra.
Ak už má Váš manžel dohodnuté miesto a mohol by nastúpiť do práce, existuje možnosť, avšak ide o porušenie pracovnoprávnych predpisov. Ako uvádza odsek 8 § 62 Zákonníka práce: Ak zamestnanec nezotrvá počas plynutia výpovednej doby u zamestnávateľa, zamestnávateľ má právo na peňažnú náhradu najviac v sume, ktorá je súčinom priemerného mesačného zárobku tohto zamestnanca a dĺžky výpovednej doby, ak sa na tejto peňažnej náhrade dohodli v pracovnej zmluve; dohoda o peňažnej náhrade musí byť písomná, inak je neplatná.
Z toho možno vyvodiť, že ak neexistuje písomná dohoda medzi zamestnancom a zamestnávateľom o tom, že je povinný uhradiť peňažnú náhradu najviac v sume, ktorá je súčinom priemerného mesačného zárobku tohto zamestnanca a dĺžky výpovednej doby, potom v prípade ak na svojom pracovnom mieste nezotrvá, zamestnávateľ ho nemôže finančne sankcionovať.
Okrem toho, zamestnávateľ sa môže brániť podaním žaloby o neplatnosť skončenia pracovného pomeru, podľa § 77 a nasl. Zákonníka práce:
Podotázka: Výpoveď v práci zo strany zamestnanca (Pracovné právo)
podal som výpoveď vo firme. Ak som správne pochopil tak pokiaľ nemám odrobené najmenej rok tak výpovedná doba je 1 mesiac ak sa inak neuvádza v zmluve(V zmluve sa na výpovednú lehotu odkazujú na zákonník práce. ). Avšak zamestnávateľ mi to chce zamietnuť z dôvodu, že najskôr musím podať žiadosť o dohodu na výpovedi a po dohode až vtedy môžem dať výpoveď vraj moja výpoveď nieje v súlade so zákonníkom práce. Chcel som sa opýtať, či teda je chyba na mojej strane. Ďakujem za odpoveď.
zamestnávateľ nemá v tomto pravdu a zavádza Vás. Výpoveď je jednostranný právny úkon, na ktorého platnosť nie je potrebný súhlas (dohoda) druhej strany. Ak chcete skončiť prac. pomer výpoveďou, treba tak urobiť písomne a doručiť ju zamestnávateľovi. Dôvod uvádzať nemusíte a rovnako nemusíte predtým dávať nejakú žiadosť. Čo sa týka dĺžky podľa § 62 ods. 6 Zákonníka práce Ak výpoveď dáva zamestnanec, ktorého pracovný pomer u zamestnávateľa ku dňu doručenia výpovede trval najmenej jeden rok, výpovedná doba je najmenej dva mesiace. Z uvedeného vyplýva, že ak prac. pomer trval menej ako rok, potom je výpovedná doba 1 mesiac. Nie je podstatné koľko ste odrobili, ale koľko trval prac. pomer. Ak ste písomne podali výpoveď a táto už bola doručená, potom je platná a zamestnávateľ to musí rešpektovať. Ak prac. pomer trval menej ako rok, potom je výpovedná doba 1 mesiac a začína plynúť prvý deň mesiaca, nasledujúceho po mesiaci, kedy ste výpoveď doručili.
Dobrý deň, prosím, poraďte. Pracujem v školstve, v priebehu júna som dala výpoveď, ale pred skončením školského roka som ju odvolala. Zamestnávateľ si už miesto mňa našiel náhradu. Môžem trvať na tom, že ma nemôže prepustiť, keď som výpoveď stiahla pred začiatkom plynutia výpovednej doby? Ďakujem.
Odpovedá: JUDr. Milan Ficek, advokát (odpoveď odoslaná: 09.07.2019)
podľa ust. § 61 ods. 4 Zákonníka práce platí :
"Výpoveď, ktorá bola doručená druhému účastníkovi, možno odvolať len s jeho súhlasom. Odvolanie výpovede, ako aj súhlas s jej odvolaním treba urobiť písomne."
Z uvedeného zák. ustanovenia vyplýva, že pokiaľ výpoveď bola doručená zamestnávateľovi, potom späťvzatie výpovede je možné len so súhlasom zamestnávateľa, teda nie je podstatné to, že výpovedná doba nezačala plynúť, rozhodujúce je to, že zamestnávateľovi bola výpoveď doručená.
Dobrý deň, som zamestnaná vo firme 28 rokov, aká je výpovedná doba ak by som dala výpoveď ja? V zmluve, ani dodatkoch som nenašla žiadnu zmienku. Ďakujem.
Na to, aby bola výpoveď platná, musí spĺňať náležitosti stanovené podľa Zákonníka práce. Výpoveď musí byť písomná a musí byť preukázateľne doručená zamestnávateľovi. Narozdiel od zamestnávateľa môže zamestnanec skončiť pracovný pomer výpoveďou z akéhokoľvek dôvodu alebo aj bez uvedenia dôvodu.
V zmysle ustanovení § 62 ods.6 je vo Vašom prípade výpovedná doba nastavená nasledovne:
V zmysle ustanovení § 62 ods.7 výpovedná doba začína plynúť od prvého dňa kalendárneho mesiaca nasledujúceho po doručení výpovede a skončí sa uplynutím posledného dňa príslušného kalendárneho mesiaca, ak tento zákon neustanovuje inak.
Dobrý deň, ak som ukončila pracovný pomer dohodou, tak mi to poradil zamestnávateľ, bola som v strese, v šoku, je možné podať nejakú sťažnosť. Ďakujem.
Podľa ust. § 60 ZP platí :
Podľa ust. § 77 ZP platí :
Podľa ust. § 37 Občianskeho zákonníka platí, že právny úkon sa musí urobiť slobodne a vážne, určite a zrozumiteľne; inak je neplatný. V otázke neuvádzate za akých okolností došlo k podpísaniu predmetnej dohody o skončení prac. pomeru, ale podľa ust. § 39a/ Obč. zákonníka "neplatný je právny úkon urobený fyzickou osobou nepodnikateľom, pri ktorom niekto zneužije tieseň, neskúsenosť, rozumovú vyspelosť, rozrušenie, dôverčivosť, ľahkomyseľnosť, finančnú závislosť alebo neschopnosť plniť záväzky druhej strany a dá sebe alebo inému sľúbiť alebo poskytnúť plnenie, ktorého majetková hodnota je vzhľadom na vzájomné plnenie v hrubom nepomere."
K podpísaniu dohody teda môže dôjsť len na základe súhlasného prejavu vôle oboch účastníkov konania, podpísanie dohody ako právny úkon musí byť urobený slobodne, nie pod nátlakom, ale na základe použitia lsti a pod.
Vo veci preto môžete na súde napadnúť neplatnosť skončenia prac.pomeru dohodou a to v lehote do dvoch mesiacov od dňa keď sa mal pracovný pomer skončiť.
Dobrý deň. Chcem sa spýtať, ako mám postupovať pri výpovedi, ak som t.č. na PN od 25. 10. 2018 a do práce sa nechcem vrátiť. Som tam zamestnaná 19 rokov a chcem odísť k 30. 4. 2019 a z roku 2018 mám zostatok dovolenky 10 dni ? Mám dať výpoveď dohodou bez udania dôvodu /paragraf neviem/ k 17. 5. 2019 /to je aj s dovolenkou/. Prípadne aké riešenie navrhujete? Ďakujem za odpoveď.
Podľa ust. § 59 Zákonníka práce prac. pomer je možné ukončiť dohodou, výpoveďou, skončením v skúšobnej dobe , okamžitým skončením prac. pomeru.
Podľa § 62 ods. 6 Zákonníka práce platí :
"Ak výpoveď dáva zamestnanec, ktorého pracovný pomer u zamestnávateľa ku dňu doručenia výpovede trval najmenej jeden rok, výpovedná doba je najmenej dva mesiace."
Podľa § 67 Zákonníka práce platí, že "zamestnanec môže dať zamestnávateľovi výpoveď z akéhokoľvek dôvodu alebo bez uvedenia dôvodu."
Riešením vo Vami uvedenom prípade, že podať žiadosť o ukončenie prac. pomeru dohodou k určitému dátumu napr. 30.4.2019 a súčasne v liste uviesť, že v prípade, že k dohode o skončení prac. pomeru k 30.4.2019 nedôjde, nech zamestnávateľ považuje predmetný list za výpoveď z prac. pomeru z Vašej strany. Vo Vašom prípade je dvojmesačná výpovedná doba a prac.pomer skončí uplynutím výpovednej doby t.j.30.6.2019. Platí súčasne aj v čase plynutia výpovednej doby je možné skončiť prac. pomer dohodou.
Nevyčerpanú dovolenku Vám zamestnávateľ preplatí /§ 116 ods. 3 ZP/.
Zrejme by bolo pre Vás najjednoduchšie priame rokovanie so zamestnávateľom o skončení prac. pomeru.
Zamestnávateľ mi tvrdí, že moja pracovná pozícia nemá nárok na dovolenku. Zmluvu mám na dobu neurčitú. Pracujem tam rok a tri mesiace. Otázka: MÔŽEM UKONČIŤ OKAMŽITE PRACOVNÝ POMER, KEĎ MI ZAMESTNÁVATEĽ ODOPIERA PRÁVO NA DOVOLENKU ? Ďakujem Adrian
Odpovedá: JUDr. Milan Ficek, advokát (odpoveď odoslaná: 16.03.2019)
poznamenávame, že nárok na dovolenku a jej čerpanie je Vašim zákonným nárokom vyplývajúcim z ustanovení Zákonníka práce.
Podľa ust. Zákonníka práce platí (citujeme) :
"§ 111 (1) : Čerpanie dovolenky určuje zamestnávateľ po prerokovaní so zamestnancom podľa plánu dovoleniek určeného s predchádzajúcim súhlasom zástupcov zamestnancov tak, aby si zamestnanec mohol dovolenku vyčerpať spravidla vcelku a do konca kalendárneho roka. Pri určovaní dovolenky je potrebné prihliadať na úlohy zamestnávateľa a na oprávnené záujmy zamestnanca. Zamestnávateľ je povinný určiť zamestnancovi čerpanie aspoň štyroch týždňov dovolenky v kalendárnom roku, ak má na ne nárok, a ak určeniu čerpania dovolenky nebránia prekážky v práci na strane zamestnanca.
(2) Ak si zamestnanec nemôže vyčerpať dovolenku v kalendárnom roku preto, že zamestnávateľ neurčí jej čerpanie, alebo pre prekážky v práci na strane zamestnanca, zamestnávateľ je povinný poskytnúť zamestnancovi dovolenku tak, aby sa skončila najneskôr do konca nasledujúceho kalendárneho roka. Ak zamestnávateľ neurčí zamestnancovi čerpanie dovolenky najneskôr do 30. júna nasledujúceho kalendárneho roka tak, aby zamestnanec vyčerpal dovolenku do konca tohto kalendárneho roka, čerpanie dovolenky si môže určiť zamestnanec. Toto čerpanie dovolenky je zamestnanec povinný oznámiť zamestnávateľovi písomne, najmenej 30 dní vopred; uvedená lehota môže byť so súhlasom zamestnávateľa skrátená."
Vaša otázka, či je možné okamžité skončenie prac. pomeru zo strany zamestnanca z dôvodu, že zamestnávateľ odopiera dovolenku, nie je zákonným dôvodom na okamžité skončenie prac. pomeru zo strany zamestnanca.
Prac. pomer môžete skončiť bez uvedenia dôvodu a nakoľko Váš prac. pomer trvá viac ako jeden rok, výpovedná doba je dva mesiace, takže k 1.4.2019 by ste to mali stihnúť, a Váš pracovný pomer by skončil uplynutím výpovednej doby dva mesiace dňom 31.5.2019.
Na základe uvedených zákonných ustanovení odporúčame písomne požiadať zamestnávateľa o súhlas na čerpanie dovolenky vo Vami uvedenom zákonnom rozsahu a čase čerpania (§ 113 ods. 2 ZP). Ak Vám zamestnávateľ odmietne súhlas na čerpanie dovolenky, následne dáte výpoveď. Zamestnávateľ Vám bude povinný vyplatiť náhradu mzdy za nevyčerpanú dovolenku. Dôvod výpovede môžete, ale nemusíte uviesť. Zamestná
Podľa ust. § 103 ZP základná výmera dovolenky je najmenej štyri týždne. Dovolenka zamestnanca, ktorý do konca príslušného kalendárneho roka dovŕši najmenej 33 rokov veku, je najmenej päť týždňov.
Podľa ust. § 116 ZP platí :
Nevieme o akého zamestnávateľa z hľadiska počtu zamestnancov a či toto konanie, neposkytovanie dovolenky je u neho pravidlom, ale vhodným riešením je upozorniť na toto konanie zamestnávateľa príslušný inšpektorát práce podľa sídla zamestnávateľa.
Dobrý deň, chcela by som sa informovať ohľadne výpovednej lehoty. Som zamestnaná vo firme menej ako jeden rok. Podľa zákonníka práce by mala byt moja výpovedná lehota jeden mesiac. Po preštudovaní pracovnej zmluvy som zistila, že mám uvedenú 2 mesačnú výpovednú lehotu. Musím dodržať výpovednú lehotu podľa zmluvy, alebo sa môžem pri výpovedi odvolať na zákonník práce. Výpoveď chcem podať ja, nie zamestnávateľ. Ďakujem za pomoc.
pokiaľ má dôjsť ku skončeniu pracovného pomeru z Vašej strany, potom platí ust. § 62 Zákonníka práce (citujeme) :
"(1) Ak je daná výpoveď, pracovný pomer sa skončí uplynutím výpovednej doby.
(6)Ak výpoveď dáva zamestnanec, ktorého pracovný pomer u zamestnávateľa ku dňu doručenia výpovede trval najmenej jeden rok, výpovedná doba je najmenej dva mesiace.
Z uvedeného vyplýva, že pre posúdenie dĺžky trvania výpovednej doby je rozhodujúce to ako dlho bude trvať Váš pracovný pomer ku dňu doručenia výpovede z Vašej strany.
Pokiaľ Váš pracovný pomer ku dňu doručenia výpovede bude menej ako jeden rok, potom výpovedná doba je jeden mesiac.
Ak pracovný pomer ku dňu doručenia výpovede je viac jeden rok, potom výpovedná doba z Vašej strany bude dva mesiace.
Dobrý deň, mám pracovný pomer na zástup počas v materskej dovolenky s výpovednou lehotou 1 mesiac. Naskytla sa mi nová a lepšia pracovná pozicia, no nástup na novú pozíciu je už o 20 dni. V zmluve nemám uvedené žiadne finančne sankcie ak by som náhodou skončila prac. pomer skôr ako je výpovedná lehota. Môžem tým pádom ukončiť pracovný pomer ku danému dňu nástupu na novú pracovnú pozíciu? Ďakujem za odpoveď.
Nepíšete, kedy vznikol prac. pomer, teda či nie ste náhodou ešte v skúšobnej dobe, ktorá sa obyčajne dojednáva na dobu 3 mesiace.
V súlade s ust. § 72 Zákonníka práce platí /citujeme/ :
Teda ak ste ešte v skúšobnej dobe, môžete zamestnávateľovi oznámiť, že ukončujete pracovný pomer v skúšobnej dobe. Dôvod nie je potrebné uviesť.
Ak o cca 20 chcete nastúpiť do nového zamestnania, máte možnosť dohodnúť sa so zamestnávateľom na skončení pracovného pomeru dohodou.
Ak by to zamestnávateľ odmietol, budete musieť podať výpoveď podľa Zákonníka práce, výpovedná doba začína však plynúť až prvým dňom mesiaca nasledujúceho po doručení výpovede. Vo Vašom prípade by tak prac. pomer prípade skončil až 30.11.2018.
Z ust. § 62 ods. 8 Zákonníka práce platí, že "ak zamestnanec nezotrvá počas plynutia výpovednej doby u zamestnávateľa, zamestnávateľ má právo na peňažnú náhradu najviac v sume, ktorá je súčinom priemerného mesačného zárobku tohto zamestnanca a dĺžky výpovednej doby, ak sa na tejto peňažnej náhrade dohodli v pracovnej zmluve; dohoda o peňažnej náhrade musí byť písomná, inak je neplatná."
V prípade ak takúto klauzulu v prac. zmluve nemáte, zamestnávateľ môže od Vás požadovať len náhradu vzniklej škody, ktorú v prípade súdneho konania by musel preukázať, ako výšku škody, tak aj Vašu zodpovednosť za túto škodu.
Stále sa môžete dohodnúť na skončení PP dohodou.
Prečo odporúčame dohodu o skončení prac. pomeru ?
Terajší zamestnávateľ Vám bude písať pracovný posudok, teda ak o tento požiadate.
Zamestnávateľ je povinný vydať zamestnancovi pracovný posudok do 15 dní od jeho požiadania. Zamestnávateľ však nie je povinný vydať zamestnancovi pracovný posudok skôr ako dva mesiace pred skončením pracovného pomeru. Pracovným posudkom sú všetky písomnosti týkajúce sa hodnotenia práce zamestnanca, jeho kvalifikácie, schopností a ďalších skutočností, ktoré majú vzťah k výkonu práce. Zamestnanec má právo nahliadnuť do osobného spisu a robiť si z neho výpisy, odpisy a fotokópie."
Dobrý deň, pán Ficek, prečítala som si predchádzajúce odpovede a pozeral aj zákonník práce. Pracujem ako prevádzkár v hoteli od 1. 3. 2018. Po nezhodách so zamestnávateľom som si začal hľadať prácu a dostal som výbornú ponuku kde chcú, aby som nastúpil už 1 septembra 2018. Nakoľko pracujem momentálne 5 mesiacov a zmluvu mám na dobu určitú do roku 2019 moja vypovedá lehota je 1 mesiac alebo dva mesiace? Ďakujem za odpoveď.
Dobrý deň, právna úprava Zákonníka práce sa uplatní iba v prípade, ak Vaša pracovná zmluva neupravuje jednotlivé doby inak (nesmie však odporovať Zákonníku práce - t.j. nemôže obsahovať kratšie výpovedné lehoty). Nakoľko ste u zamestnávateľa zamestnaný kratšie než jeden rok, vo Vašom prípade sa neuplatní ustanovenie § 62 ods. 6 Zákonníka práce, ale ustanovenie § 62 ods. 2 Zákonníka práce (tzv. všeobecná výpovedná doba, ak nie sú splnené podmienky špeciálnej výpovednej doby v ostatných ustanoveniach). S ohľadom na to by vo Vašom prípade mala byť výpovedná doba 1 mesiac (samozrejme, ako sme uviedli vyššie, ak pracovná zmluva neupravuje dlhšiu výpovednú dobu).
Zdravím, rada by som sa Vás opýtala, môže sa stat, že podám výpoveď podľa § 67 a zamestnávateľ ju odmietne? Ak áno, mohla by som Vás zároveň poprosiť o radu, ako postupovať ďalej. Vopred ďakujem za odpoveď s pozdravom.
výpoveď je jednostranný právny úkon, na ktorý sa nevyžaduje súhlas druhej zmluvnej strany, a teda pokiaľ výpoveď podáte, táto sa momentom doručenia (pokiaľ je písomná) stáva platnou a účinnou. Zamestnávateľ s tým nemôže nič urobiť. Od prvého dňa mesiaca, ktorý nasleduje po mesiaci, v ktorom bola doručená, začína plynúť výpovedná doba. Pracovný pomer končí jej uplynutím.

References: § 61
 § 62
 § 62
 § 77
 § 62
 § 61
 § 62
 § 62
 § 60
 § 77
 § 37
 § 39
 § 59
 § 62
 § 67
 § 103
 § 116
 § 62
 § 72
 § 62
 § 62
 § 62
 § 67